আজ বছরের শুরুর দিনটিতে কক্সবাজার উখিয়ার কুতুপালং রিফিউজি ক্যাম্পের ৮ নম্বর ব্লকের পাহাড়চূড়ায় স্থাপিত ক্যাম্প অফিস থেকে মিয়ানমার থেকে জোরপূর্বক বাস্তুচ্যুত নিপীড়িত রাষ্ট্রহীন লাখ লাখ রোহিঙ্গাদের মাঝে দাঁড়িয়ে আমি বাঙালি জাতির জয়গান গাইছি! মানবতার মহাবিপর্যয়ের মুখে গোটা বাঙালি জাতির প্রতিরোধ ও প্রতিকারের এই পরম আয়োজনের ক্ষুদ্রাতিক্ষুদ্র অংশ হতে পেরে আমি যারপরনাই গর্বিত। সাত হাজার একরের এই পার্বত্য অঞ্চলে বিপর্যস্ত মানবতা আজ জেগে উঠেছে, জাগিয়ে তুলেছে আমার বাঙালি জাতি।